Liber chronicarum sive tribulationum ordinis Minorum

Liber chronicarum sive tribulationum ordinis Minorum, saepius etiam Historia septem tribulationum Ordinis Minorum appellata, est opus ab Angelo Clareno conscriptum Accrocca 2009: 285..

Inter insectationes Fratrum Spiritualium et acres de paupertate apostolica controversias, Angelus ad sodales suos se convertit ut eos confortaret. In hoc opere rationes explicat cur fratres intus in Ordine Franciscano tantis angustiis premerentur  et quae tribulationes a Papa Ioanne XXII imminerent  Accrocca 2009: 288..

 De argumento 
Opus historiam Ordinis retractat , praesertim res gestas Spiritualium secundum martyrii rationem considerans. Angelus totum cursum in septem "tribulationes" distinguit:

 Prima tribulatio: de desperatione erga Ordinem, qui a severa Regulae Franciscanae observantia declinaverat.
 Secunda tribulatio: de tempore quo frater Elias de Cortona Minister Generalis erat.
 Tertia tribulatio: de regimine Crescentii de Iesi et de certamine cum Ioanne de Parma.
 Quarta tribulatio: de generalatu Bonaventurae de Balneoregio et de iudicio contra Ioannem de Parma.
 Quinta tribulatio: de tempore Hieronymi de Asculo et de insectatione mortemque Petri Ioannis Olivi; pariter de fratribus in Provincia vexatis et de obitu fratris Liberati (Petri de Macerata).
 Sexta tribulatio: de primis duodetriginta annis post pontificatum Papae Caelestini V, cum Ubertinus de Casali verbum daret.
 Septima tribulatio: de undetricesimo anno post Caelestini pontificatum incipiens.

 Notae 

 Bibliographia 
 Felix Accrocca, Un ribelle tranquillo. Angelo Clareno e gli Spirituali francescani tra Due e Trecento, Porziuncola, 2009.
 Angelus Clarenus, Historia septem tribulationum Ordinis Minorum, Romae, 1999.
 Angelus Clarenus, Liber chronicarum sive tribulationum ordinis Minorum, curante Felice Accrocca, interprete Marino Bigaroni et Ioanne Boccali, Assisii 1999. ISBN 8827003800.

Categoria:Italiae scripta
Categoria:Litterae Latinae mediaevales
Categoria:Ordines Franciscani
Categoria:Scripta saeculo 14